Naisten palkitut
Saints naiset ovat saaneet kautensa päätökseen ja ovat palkinneet kauden aikana ansioituneita pelaajia ja valmentajia. Tänä vuonna palkittiin seuraavat pelaajat:
Vuoden hyökkääjä
Lotta Ahonen
Kilpailuhenkisyys ensiluokkaista ja halu kehittyä näkyi treenistä ja viikosta toiseen heti joukkueeseen liittymisestä lähtien. Sama näkyi myös peleissä kauden aikana ja tulostakin tuli.
Vuoden puolustaja
Eveliina Virtanen
Tasaista ja fyysistä suorittamista downista toiseen ja vaikka työ ei aina näy tilastoissa, niin arvo joukkueelle on täysin selkeä. Ilman linjan ankkuria, emme olisi pelanneet nykysysteemillämme puolustuksessa.
Vuoden kehittyjä -hyökkäys
Heini Tammilehto
Heini tuli viime syksynä hienosti joukkueeseen mukaan ja Heinin kyky oppia sekä omaksua uusia asioita oli korkealla tasolla. Tämä mahdollistikin korkealla tasolla pelaamisen jo ensimmäisellä kaudellaan.
Vuoden kehittyjä puolustus
Riikka Himanen
Hieno kehitys erityisesti viimeisen vuoden aikana kovan työn ansiosta. Valmennusryhmästä kuultuna: "Sehän oli ihan uus pelaaja tällä kaudella"
"Tekee töitä sen eteen" – palkinnot
Maarit Huttunen & Anna Parviainen
Mahtava sitoutuminen niin omaan kehittymiseen kuin joukkueen eteen työskentelemiseen. Aina ajoissa treeneissä, ei valita, laittaa kyselemättä kroppaa likoon ja tuskin sattumaa, että myös kaksi eniten treeneissä paikalla ollutta pelaajaa.
Vuoden effort
Petra Pölkki
Petran "pilliin asti pelaaminen" on jotain sellaista mistä me jokainen voitaisiin ottaa oppia niin urheilussa kuin (joskus) ihan elämässäkin.
Alfa naaras
Jonna Tuovinen
Pelaajien äänestämä pelaaja, joka toiminnallaan edustaa joukkuetta, toimii esimerkkinä ja on vain äärettömän kova alfanaaras! Tänä vuonna äänestys oli äärimmäisen tiukka ja moni pelaaja oli saanu ääniä.
Vuoden valmentaja
Mikko Aspinen
Pelaajien valitsema valmentaja, joka toiminnallaan on auttanut pelaajia kehittymään ja luonut hyvää joukkuehenkeä omalla asenteellaan.
Joukkueen MVP
MVP:n valinta tuotti valmennukselle tuskaa. Päätimmekin olla jakamatta henkilökohtaista MVP-palkintoa, koska todellinen MVP oli jokainen teistä.
Teksti: Sarina Forsblom